পাকিস্তানের সঙ্গে খেলবে না ভারত!
সীমান্ত সমস্যার কারণে দীর্ঘদিন ধরেই বন্ধ রয়েছে ভারত-পাকিস্তানের মধ্যকার দ্বিপাক্ষিক সিরিজ। সম্প্রতি ভারত-নিয়ন্ত্রিত কাশ্মীরের পুলওয়ামায় বোমা হামলার ঘটনায় দেশটির আধাসামরিক বাহিনীর ৪৯ সদস্য নিহত হওয়ায় উত্তেজনা ছড়িয়েছে ভারত ও প্রতিবেশী দেশ পাকিস্তানের মধ্যে।







পুলওয়ামা ট্রাজেডির পর ভারত-পাকিস্তানের মধ্যে দ্বিপাক্ষিক সিরিজ খেলার সম্ভাবনা আরও ক্ষীণ হয়ে গেল। সরকারের অনুমতি ছাড়া পাকিস্তানের সঙ্গে খেলতে আগ্রহী নয় ভারত। এমনটিই বলছেন আইপিএল চেয়ারম্যান রাজীব শুক্লা। 




ভারতীয় ক্রিকেট কন্ট্রোল বোর্ডের (বিসিসিআই) কর্মকর্তা রাজীব শুক্লা বলেন, পুলওয়ামার জঙ্গিহামলার পর ভারত-পাকিস্তান দ্বিপাক্ষিক ক্রিকেট ম্যাচের কোনও সম্ভাবনা নেই। অন্তত যতদিন কেন্দ্রীয় সরকার এই ব্যাপারে সবুজ সঙ্কেত দিচ্ছে। 
তিনি আরও বলেন, খেলার সঙ্গে রাজনীতি মেলানো উচিত নয় সেটা আমরাও বিশ্বাস করি। কিন্তু যদি কেউ সন্ত্রাসবাদকে পৃষ্ঠপোষকতা করে সেক্ষেত্রে তার প্রভাব খেলার উপরও তো পড়বেই।
পুলওয়ামা ট্রাজেডির পর বিশ্বকাপে ভারত-পাকিস্তানের ম্যাচ নিয়েও প্রশ্ন উঠছে। অনেকেই বলছেন বিশ্বকাপের ম্যাচেও পাকিস্তানের সঙ্গে খেলবে না ভারত। এ ব্যাপারে আইপিএল চেয়ারম্যান বলেন, বিশ্বকাপ শুরু হতে এখনও কয়েক মাস বাকি। দেখা যাক কী হয়। আমাদের কথা স্পষ্ট, যতক্ষণ পর্যন্ত ভারত সরকার আমাদের অনুমতি দিচ্ছে, ভারতীয় ক্রিকেট দল পাকিস্তানের বিপক্ষে খেলবে না।

সীমান্ত সমস্যার কারণে দীর্ঘদিন ধরেই বন্ধ রয়েছে ভারত-পাকিস্তানের মধ্যকার দ্বিপাক্ষিক সিরিজ। সম্প্রতি ভারত-নিয়ন্ত্রিত কাশ্মীরের পুলওয়ামায় বোমা হামলার ঘটনায় দেশটির আধাসামরিক বাহিনীর ৪৯ সদস্য নিহত হওয়ায় উত্তেজনা ছড়িয়েছে ভারত ও প্রতিবেশী দেশ পাকিস্তানের মধ্যে।